Eileen Power

Eileen Edna LePoer Power, ezagunagoa Eileen Power izenez (Altrincham, Erresuma Batua, 1889ko urtarrilaren 9a – Londres, Erresuma Batua, 1940ko abuztuaren 8a) Erdi Aroko historialari garrantzitsua izan zen, idazle eta irakasle britainiarra. 1931n, London School of Economics (LSE) eskolako Historia Ekonomikoko katedradun bihurtu zen.  Erdi Aroko emakumeen informazio batzaile handia izan zen. 

 Biografia 
Eileen Power burtsako artekari baten alaba zaharrena zen eta Altrinchamen jaio zen 1889an. Rhoda Power umeentzako esatari eta idazlearen ahizpa zen. Oxford High School for Girlsen (Girton College) eta Sorbonan hezi zen.  

 Lan ibilbidea 
Power Girton Collegen (1913-1921) Historiako Ikasketen zuzendaria izan zen, Zientzia Politikoko irakasle Londresko Ekonomia eta Zientzia Politikoko Eskolan (1921-1924) eta Londresko Unibertsitatean (1924-1931). 1931n, Historia Ekonomikoko katedradun bihurtu zen London School of Economics (LSE) eskolan. 1938 urtera arte egon zen han, Cambridgeko Unibertsitateko Historia Ekonomikoko katedradun bihurtu zen arte. Erdi Aroko historiari buruzko zenbait liburu idatzi zituen. Batez ere Erdi Aroko emakumeen liburu bat egin nahi zuen, aurretik zeudenak baino informazio gehiago dokumentatuta.  

Ingalaterrako kanpo-politikarekiko kritikoa eta Kontrol Demokratikoaren Batasuneko kide aktiboa izan zen Power. 

Michael Postanekin ezkondu zen 1937an, nahiz eta lehenago Puyi enperadorearen sinologo eta tutore ohia zen Reginald Johnstonekin konprometituta egon. Bihotzekoak jota hil zen Power 1940ko abuztuaren 8an.

 Emakumeen informazio batzailea 
M.M.Postanek zera dio Eileen Powerren Erdi Aroko jendea liburuaren hitzaurrean:Ikasketak hasi zituenetik, Eileen Power Erdi Aroko emakumearen historia prestatzen aritu zen. Gaiari buruz zegoen edozein liburu baino azterketa osoagoa eta dokumentatuagoa egin nahi zuen. Zenbait unetan, beste gai batzuek, batez ere artilearen Erdi Aroko merkataritzak, denbora eta interesaren zati handi bat hartu zuten, baina ez zion utzi Erdi Aroko emakumeek aztertzeko materiala biltzeari edo egiaztatze-agirien laburpenak egiteari. Erdi Aroko Nunneries (Erdi Aroko mojen komentuak) eta The Miracles Godman of Paris (Parisko gizon ona) eta The Miracles of the Blessed Virgin Mary (Ama Birginaren mirariak) kezka horren azpiproduktuak izan ziren, baina garrantzi eta erakargarritasun handiagoko azpiproduktua izan zen Cambridgen, London School of Economics-en eta Estatu Batuetan garai desberdinetan eman zituen gaiari buruzko herri-hitzaldiak.

 Lanak 
Hona hemen liburuetako batzuk:

 1924, Erdi Aroko jendea
 1994, artilearen merkataritza Erdi Aroko Historia Ingelesean
 Erdi Aroko mojen komentuak (Erdi Aroko Nunneries)
 Parisko gizon ona (The Miracles Godman of Paris)
 Ama Birjinaren mirariak (The Miracles of the Blessed Virgin Mary)
 Mujeres medievales. Encuentro. 1991. ISBN 9788474900262. 

 Erreferentziak 

 Bibliografia 
 Jane Chance, ed. (2005). Women Medievalists and the Academy. Univ of Wisconsin Press. pp. 311-338. ISBN 9780299207502.

 Kanpo estekak  

Kategoria:Britainiarrak
Kategoria:Londresen hildakoak
Kategoria:Cambridgeko Unibertsitateko irakasleak
Kategoria:Parisko Unibertsitateko ikasleak
Kategoria:Historialariak
Kategoria:Emakume historialariak
Kategoria:Erresuma Batuko historialariak
Kategoria:Idazleak
Kategoria:Emakume idazleak
Kategoria:Erresuma Batuko idazleak
Kategoria:Irakasleak
Kategoria:Emakume irakasleak
Kategoria:XX. mendeko historialariak
Kategoria:Katedradunak